|  |  |
| --- | --- |
| 1. Hvad er ydelsens lov­grund­lag? | § 85 i Serviceloven |
| 1. Hvilket behov dækker ydel­sen? | Socialpædagogisk støtte efter § 85 skal styrke borgere med betydelig nedsat fysisk eller psykisk funktionsevne eller særlige sociale problemer, så de kan leve et liv så tæt på egne præmisser som muligt.  Støtten kan være rådgivning, vejledning, optræning og hjælp til selvhjælp til at udføre dagligdags gøremål. |
| 1. Hvad er formålet med ydel­sen? | Formålet med støtten er, at fremme den enkeltes mulighed for at udvikle sig og klare sig selv. Støtten kan også have det formål at lette den daglige tilværelse eller fastholde evnen til at fungere i dagligdagen og i relation til omgivelserne.  Sagsbehandler og borger udarbejder indsatformål, der støtter den enkelte i at bruge samfundets almindelige tilbud og opnå størst mulig selvstændighed og identitet på egne præmisser.  Borgeren skal styrkes i at opbygge relationer og udnytte adgangen til fællesskaber, som eksempelvis uddannelse, arbejde og lokalsamfund, for at sikre størst mulig identitet og selvstændig livsførelse.    For personer med betydelig nedsat psykisk eller fysisk funktionsevne, der ikke kan varetage egne interesser, er formålet yderligere at indsatsen styrker borgeren i at opnå og fastholde egen identitet og opnå en mere aktiv livsudfoldelse. |
| 1. Hvilke aktiviteter indgår i ydel­sen? | Aktiviteten socialpædagogisk støtte planlægges af leverandøren ud fra indsatsformålet sammen med borger.  Medarbejderen og borgeren laver indsatsmål ud fra borgerens støtte behov.  De individuelle aktiviteter tager udgangspunkt i:   * Støtte til etablering af privat netværk herunder støtte til at mestre egen funktionsevnenedsættelse i hverdagen. * Støtte til at varetage egen hygiejne herunder støtte til at varetage egen oprydning, rengøring og tøjvask. Støtte til at strukturere og varetage egne indkøb af dagligvarer herunder struktur i forhold til madlavning. * Støtte til at strukturere hverdagen herunder støtte til kontakt til offentlige myndigheder.   Støtten kan gives på forskellige måder, eksempelvis:   * Individuelt og i grupper på kommunale væresteder, klubber, og i forbindelse med §§103 og 104 tilbud * Personlig kontakt i og udenfor borgerens hjem * Kontakten kan suppleres med kontakt via telefon, SMS og mail m.m. |
| 1. Hvilke aktiviteter indgår ikke i ydelsen? | * Udgifter til transport og kost * Personlig og praktisk hjælp efter § 83 SL * Genoptræning eller vedligeholdelsestræning efter § 86 SL * Behandling efter § 102 SL * Arbejdsmarkedsrettet støtte der kan dækkes efter LAB og LAS * Uddannelsesrettet støtte der dækkes efter lov om SU |
| 1. Hvem kan modtage ydel­sen? | Socialpædagogisk støtte, ydes til personer, med betydelig nedsat fysisk eller psykisk funktionsevne eller med særlige sociale problemer.  Der kan både være tale om personer med medfødte, betydelige funktionsnedsættelser, og personer, der har været ude for sygdom eller en ulykke, som bevirker, at der er behov for hjælp, omsorg, støtte, optræning eller udvikling af dagligdags færdigheder.  Afdeling for Psykiatri og Handicap laver en konkret og individuel vurdering af ansøgeren og afgør om borgeren er i ovenstående målgruppe.  Afdeling for Psykiatri og Handicap anvender Voksenudredningsmetoden (VUM) i sagsbehandlingen. |
| 1. Ydelsens omfang? | Omfanget af ydelsen fastlægges ud fra borgerens funktionsniveau og den vil altid være konkret og individuel afhængig af formålet med støtten.  Den socialpædagogiske støtte planlægges ud fra borgerens øvrige aktiviteter, f.eks. beskyttet beskæftigelse, aktivitets og samværstilbud efter §§103,104 (Kommunale Væresteder, Klubber, Vordingborg Sociale Virksomhed m.m.).  Aktiviteterne koordineres med indsatser på særligt sundheds-, undervisnings- og beskæftigelsesområdet, øvrige indsatser efter Serviceloven, frivillige samt regionale tilbud. |
| 1. Er der valgmulighed med hen­syn til leverandør? | Nej. |
| 1. Hvem leverer ydelsen? | Vordingborg Kommunes afdeling for Psykiatri og Handicap |
| 1. Krav til udføreren? | Leverandøren skal tilrettelægge støtten således, at borgeren kan opbygge og bevare en relation til de medarbejdere, der udfører indsatsen.  Der skal være et kollegialt fagligt miljø med faglig udvikling, erfaringsopsamling, supervision og løbende efteruddannelse.  Medarbejderne skal leve op til Vordingborg Kommunes værdigrundlag i mødet med borgeren.  Leverandøren og borgeren skal orientere Afdeling for Psykiatri og Handicap ved væsentlige ændringer af borgerens behov for støtte. |
| 1. Hvad koster ydelsen for bor­geren? | Ydelsen er gratis for borgeren, men der kan være brugerbetaling i forbindelse med aktiviteter eks. kaffe, mad materialer og transport. |
| 1. Hvad er kommunens kva­li­tetsmål? | * Støtten gives som udgangspunkt af medarbejdere med   relevant faglig baggrund fra handicap- og psykiatriområdet  samt området for socialt udsatte   * Ansøgninger om støtte behandles indenfor 10 hverdage * Indsatsen påbegyndes senest 10 dage efter afgørelsen * Akutte behov dækkes så snart, det er nødvendigt * Ved aflysninger eller omlægninger af den socialpædagogiske støtte skal der tages størst muligt hensyn til borgeren og tidspunktet for udførelsen af den socialpædagogiske støtte skal aftales mellem borgeren og den eller de medarbejdere, der udfører støtten * Ved udførelsen af den socialpædagogiske støtte skal det tilstræbes, at det er de samme medarbejdere, der kommer i borgerens hjem * Medarbejderne skal leve op til Vordingborg Kommunes værdigrundlag i mødet med borgeren * Vordingborg Kommunes Psykiatri og Handicapområde tilpasser løbende tilbud til målgruppen, der svarer til behovet for støtte |
| 1. Hvordan følges op på ydel­sen? | Effekten af støtten dokumenteres i den udarbejdede pædagogiske handleplan i samarbejde med borgeren. |
| 1. Brugerundersøgelse? | Ja |
| 1. Er der særlige forhold at ta­ge hensyn til? | Nej |
| 1. Hvilke klagemuligheder er der? | Hvis du ikke er enig i afgørelsen, har du mulighed for at klage.  Din klage skal være modtaget indenfor almindelig kontortid senest 4 uger efter, at du har modtaget afgørelsen.  Hvis du klager skriftligt, skal du sende din klage til Vordingborg Kommune, Afdeling for Psykiatri og Handicap, Valdemarsgade 43, 4760 Vordingborg.  Hvis du klager mundtligt, skal du kontakte Afdeling for Psykiatri og Handicap på tlf. 55 36 29 30. Du vil herefter blive kontaktet af en sagsbehandler, der vil hjælpe dig med at skrive klagen.  Når din klage er modtaget, vil afgørelsen blive vurderet igen. Hvis vi giver dig helt eller delvist medhold, vil du få besked indenfor 4 uger. Hvis vi fastholder afgørelsen, vil din klage og sagens akter blive sendt Ankestyrelsen indenfor 4 uger. |